《竹下赏花戏作花竹吟效连珠体 其二》
明代·李之世

花坛竹屿细评章，竹有君兮花有王。花似含香供竹笑，竹宜输粉助花妆。

不缘竹泪溅花落，刚睹花神对竹狂。携得花茵和竹榻，看花看竹醉馀觞。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。